Åmot prestegjeld

Åmot prestegjeld, inntil 1918 benevnt Aamot prestegjeld, var et prestegjeld tilhørende Sør-Østerdal prosti i Hamar bispedømme i Den norske kirke. Det omfattet Åmot kommune i Hedmark fylke, og hovedkirken var Åmot kirke.

Åmot prestegjeld og dets sogn er nå en del av Åmot kirkelige fellesråd underlagt Sør-Østerdal prosti.

 Historikk 

Ámóts sókn (norrønt) har sin opprinnelse fra kristningen av landet.

Prestegjeldet

Åmot prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Povel Huitfeldts Stiftsbok fra 1574-77 omtales følgende kirker i Amodtt Sogenn:
 Amod Hoffuitt Kiercke
 Yttre Rindals Annex
 Øffre Rinndals Annex
 Ellffuedals Annex

Det er oppført i Skattematrikkelen 1647 som Aamodt sougen i Østerdalens fogderie.

Ved kgl.res. av 6. oktober 1741 ble Aamodt prestegjeld delt i to, ved at Rendalen ble utskilt som eget sognekall. Førstnevnte skulle omfatte Aamodt hovedsogn, Store Elvedalen sogn og Osen menighet. Rendalen skulle bestå av Øvre og Ytre Rendal annekssogn. Ved kgl.res. av 21. september 1787 ble Osen menighet fraskilt Aamodt og tillagt Tryssild som et annekssogn.

 Nyere tid 

Åmot prestegjeld dannet grunnlaget for Åmot formannskapsdistrikt opprettet i 1837.

Ved kgl.res. av 1. februar 1879 ble Osen annekssogn i Tryssild delt i to sogn; Nordre og Søndre Osen, gjeldende fra 1. januar 1880. Nordre Osen ble tilbakeført til Aamodt prestegjeld, mens Søndre Osen ble værende i Tryssild. Ved kgl.res. av 1. oktober 1868 og 9. november 1872 ble Aamodt prestegjeld delt i to prestegjeld, Aamodt og Store Elvedalen prestegjeld, hvert bestående av sogn med samme navn, gjeldende fra 1. januar 1873.Prestegjeld og sogn i Hedmark, arkivverket.no

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Endringer i gravferdsloven og kirkeloven - Rundskriv 20.12.2011. regjeringen.no

Prestegjeldet besto i den siste periode av tre sogn: Åmot, Nordre Osen og Deset. Fra 2004 ble prestegjeldet som administrativ enhet faset ut av Den norske kirke.

 Åmot sogn 
Kirken i Åmot sogn var Åmot kirke på Rena. Sognet har navn etter gården Åmot (gln. Ámóti, «åmøte», etter Renas sammenløp med Glomma)

 Sogneprester i Åmot sogn 
 1540–1550: Oluf Eriksen
 1550–1579: Peder Gyrdsen
 1580–1591: Kjeld Jensen
 1593–1622: Jakob Svantesen
 1622–1646: Jakob Pedersen Rise
 1646–1685: Jens Bondesen
 1685–1728: Oluf Jensen Hornemann

 Deset sogn 
Kirken i Deset sogn var Deset kirke. Sognet har navn etter gården Deset.

 Nordre Osen sogn 
Kirken i Nordre Osen sogn var Nordre Osen kirke.

 Kirkesogn 

Prestegjeldet hadde ved sin avvikling følgende sogn og kirker:
 Åmot
 Nordre Osen
 Deset

 Referanser 

Kategori:Åmots historie
Kategori:Prestegjeld i Hamar bispedømme
Kategori:Prestegjeld i Hedmark